La Casa Municipal de Cultura acull l'exposició del Concurs de Fotografia Turística ‘Ciutat de Sagunt’
18 d’octubre 2021

​Les fotografies del XXXI Concurs de Fotografia Turística ‘Ciutat de Sagunt’ organitzat pel departament de Turisme de l'Ajuntament de Sagunt, s'exposen a la Casa Municipal de Cultura del Port de Sagunt, en col·laboració amb el departament de Cultura.

L'Ajuntament de Sagunt realitza en els últims anys una convocatòria pública anual d'este concurs de fotografia. A més de buscar la participació ciutadana, l'Ajuntament busca disposar de material gràfic per a la seua posterior utilització en campanyes de promoció turística en fires, edició de material turístic i el seu ús per a poder il·lustrar els articles i reportatges publicats en revistes i premsa especialitzada. Així mateix, es convida a descobrir racons de la ciutat i a rebre visitants disposats a plasmar els recursos més atractius, tant patrimonials, com gastronòmics i naturals.

L'exposició és d'entrada lliure, i estarà oberta al públic des del 20 al 30 d'octubre, amb horari de dilluns a divendres de 10 a 13 hores i de 16 a 21 hores. La inauguració tindrà lloc el dimecres 20 d'octubre, a les 20.00 hores a la Casa Municipal de Cultura del Port de Sagunt (c/ Progrés, 9), en la qual també es realitzarà el lliurament de premis. Les fotografies guanyadores també es podran veure exposades a la Casa Capellà Pallarés de Sagunt del 3 al 19 de desembre.

 ​

![Imagen sin texto alternativo.](/media/4dxoqj0h/69c_fotografiamini.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-l-exposicio-del-concurs-de-fotografia-turistica-ciutat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-l-exposicio-del-concurs-de-fotografia-turistica-ciutat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-l-exposicio-del-concurs-de-fotografia-turistica-ciutat-de-sagunt/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-l-exposicio-del-concurs-de-fotografia-turistica-ciutat-de-sagunt/)